Bħalissa qed issir ċerimonja b'tislima lill-eks President tal-Parlament Ewropew David Maria Sassoli. Il-mexxejja Ewropej huma preżenti wkoll fosthom il-Prim Ministru Malti Robert Abela. Din iċ-ċerimonja bdiet b'messaġġ u eloġju minn Roberta Metsola (Aġent President) tal-Parlament Ewropew fejn sellmet il-memorja u l-ħidma li wettaq. Imbagħad, il-President tal-Kunsill Ewropew Charles Michel u l-President Franċiż Emmanuel Macron jimxu għan-nofs tal-kamra fejn issa jmiss lil Franza li tkun fit-tmun tal-Presidenza tal-Kunsill Ewropew. Preżenti wkoll il-familja Sassoli fosthom martu u wliedu.